KOMISIJOS SPRENDIMAS
2006 m. gegužės 31 d.
iš dalies keičiantis 2003 m. Stojimo akto XIV priedo priedėlį dėl tam tikrų Slovakijos mėsos ir žuvies sektoriaus įmonių
(pranešta dokumentu Nr. C(2006) 2073)
(Tekstas svarbus EEE)
(2006/394/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo XIV priedo 5 skyriaus B skirsnio d dalį,
kadangi:
(1)
Tam tikroms Slovakijos įmonėms, išvardytoms 2003 m. Stojimo akto XIV priedo priedėlyje (1), buvo suteiktas pereinamasis laikotarpis.
(2)
2003 m. Stojimo akto XIV priedo priedėlis buvo iš dalies pakeistas Komisijos sprendimais 2004/463/EB (2), 2005/189/EB (3) ir 2005/661/EB (4).
(3)
Kaip teigiama oficialiame Slovakijos kompetentingos institucijos pareiškime, viena mėsos įmonė baigė modernizavimo procesą ir dabar visiškai atitinka Bendrijos teisės aktų nuostatas. Viena mėsos įmonė, įtraukta į įmonių, kurioms suteiktas pereinamasis laikotarpis, sąrašą, iš dalies sustabdė savo veiklą. Viena žuvies įmonė buvo uždaryta. Todėl tas įmones reikėtų išbraukti iš įmonių, kurioms suteiktas pereinamasis laikotarpis, sąrašo.
(4)
Todėl reikėtų atitinkamai iš dalies pakeisti 2003 m. Stojimo akto XIV priedo priedėlį. Kad būtų aiškiau, jis turėtų būti pakeistas nauju.
(5)
Maisto grandinės ir gyvūnų sveikatos nuolatinis komitetas buvo informuotas apie šiame sprendime numatytas priemones,
PRIĖMĖ ŠĮ SPRENDIMĄ:
1 straipsnis
2003 m. Stojimo akto XIV priedo priedėlis pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2006 m. gegužės 31 d.